Imtella' Diċembru 7, 2021 - Aġġornata 7 Ta' Diċembru, 2021 7:34pm Ġuvni fl-Indja ġie arrestat fuq suspett li qatel lil oħtu ta' 19-il sena li kienet qed tistenna tarbija, minħabba li sitt xhur ilu żżewġet raġel kontra r-rieda ta' familtha. Il-każ seħħ fl-istat ta' Maharashtra, fejn huwa mifhum li l-vittma kienet qed tagħmel it-te għal ħuha u għal ommha meta ġiet attakkata b'minġel. L-omm ukoll qed titqies bħala kompliċi fil-qtil. Il-ġuvni qed jinżamm f'post ta' rijabilitazzjoni għaż-żgħażagħ wara li l-avukat tiegħu qal li huwa taħt l-età, iżda l-Pulizija qalet li se tikkontesta din l-allegazzjoni għaliex għandha fil-pussess tagħha ċertifikat tat-twelid li juri li l-ġuvni huwa adult. Il-Pulizija qalet li temmen li l-omm u l-iben saħansitra ħadu stessu b'ras il-vittma, f'dak li qed ikun meqjus bħala 'qtil għall-unur', fejn membri tal-familja joqtlu żgħażagħ, ħafna drabi tfajliet, li jkunu żżewġu kontra r-rieda ta' familthom.